
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2885 

14 Νοεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έκδοση Εντόκων Γραμματίων του Ελληνικού Δημο¬ 
σίου διάρκειας 26 εβδομάδων στις 8/11/2013 μέσω 

δημόσιας εγγραφής. 1 

Καθορισμός επιτοκίου εντόκων γραμματίων διάρ¬ 
κειας 26 εβδομάδων με ημερομηνία δημοπρασί¬ 
ας 05/11/2013. 2 

Έκδοση Εντόκων Γ ραμματίων του Ελληνικού Δημο¬ 
σίου διάρκειας 26 εβδομάδων στις 8/11/2013 μέσω 
δημοπρασίας και διάθεσης σε φυσικά πρόσωπα 

μετά την ημερομηνία διακανονισμού. 3 

Σύσταση ελεγκτικής ομάδας για τη διενέργεια ελέγ¬ 
χου στο Δήμο Κοζάνης. 4 

Συγχώνευση Κέντρων Εξυπηρέτησης Πολιτών στο 

Δήμο Ηρακλείου Κρήτης. 5 

Καθορισμός Θέσεων Εργασίας Κρατουμένων στο 
Κατάστημα Κράτησης Μαλανδρίνου. 6 


ΑΠΟΦΑΣΕΙ Σ 

Αριθμ. 2/98690/0023Α (1) 


Έκδοση Εντόκων Γραμματίων του Ελληνικού Δημοσί¬ 
ου διάρκειας 26 εβδομάδων στις 8/11/2013 μέσω δη¬ 
μόσιας εγγραφής. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις» (ΦΕΚ 
128 Α/1992). 

4. Τις διατάξεις των άρθρων 5 έως και 12 του 
ν. 2198/1994 «Αύξηση αποδοχών δημοσίων υπαλλήλων 


εν γένει, σύναψη δανείων υπό του Ελληνικού Δημοσίου 
και δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43Α/1994). 

5. Τις διατάξεις του άρθρου 4 του Ν. 1266/1982 "Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων" (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

6. Τις διατάξεις του άρθρου 12 του ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α/1994), όπως ισχύει. 

7. Τις διατάξεις του ν. 2842/2000 «Λήψη συμπληρωμα¬ 
τικών μέτρων για την εφαρμογή των κανονισμών (ΕΚ) 
1103/97, 974/98 και 2866/98 του Συμβουλίου, όπως ισχύουν 
σχετικά με την εισαγωγή του ΕΥΡΩ». (ΦΕΚ 207 Α/2000). 

8. Τις διατάξεις των άρθρων 90 και 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω νόμου, όπως τροποποιήθηκε και ισχύει με το 
άρθρο 38 του ν. 3871/2010 (ΦΕΚ 141 Α/2010). 

9. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον ν. 3965/2011 (ΦΕΚ 113 Α/2011 ). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α/1982). 

11. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Έσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β/2012). 

12. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 
Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β/2010). 

13. Την απόφαση του Υπουργού Οικονομίας και Οι¬ 
κονομικών αριθμ. 2/89260/29.12.2000 «Όροι και τύπος 
εντόκων γραμματίων για τον ιδιωτικό τομέα σε Ευρώ» 
(ΦΕΚ 615 Β/2001). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


14. Την αρ. 2/91001/0023/Α /29-12-2010 κοινή απόφα¬ 
ση του Υπουργού Οικονομικών και του Διοικητή της 
Τράπεζας της Ελλάδος «Κανονισμός λειτουργίας των 
Βασικών Διαπραγματευτών Αγοράς» (ΦΕΚ 2241 Β/2010). 

15. Την αρ. 2/92959/0 023/Α/28-12-2012 κοινή απόφαση 
του Υπουργού Οικονομικών και του Διοικητή της Τρά¬ 
πεζας της Ελλάδος «Βασικοί Διαπραγματευτές αγοράς 
έτους 2013» (ΦΕΚ 3562 Β/2012), όπως ισχύει. 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α /2012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

20. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο Πρόγραμμα Διαύγεια 1 και άλλες 
διατάξεις.» (ΦΕΚ 112 Α/2010). 

21. Το με αρ. πρωτ. 1472/1-11-2013 έγγραφο του 
Ο.Δ.ΔΗ.Χ. για την ανακοίνωση της δημοπρασίας εντό¬ 
κων γραμματίων στις 05/11/2013 και της διάθεσης τους 
σε φυσικά πρόσωπα. 

22. Τα αποτελέσματα της δημοπρασίας εντόκων γραμ¬ 
ματίων της 5/11/2013, αποφασίζουμε: 

Τη διάθεση με Δημόσια Εγγραφή, εντόκων γραμματί¬ 
ων του Ελληνικού Δημοσίου, διάρκειας 26 εβδομάδων, 
με ημερομηνία έκδοσης την 8/11/2013 και ημερομηνία 
λήξης την 9/05/2014. 

Τα έντοκα γραμμάτια αποφέρουν τόκο από την ημε¬ 
ρομηνία έκδοσης τους με επιτόκιο σταθερό για όλη την 
διάρκεια τους, όπως αυτό ορίζεται παρακάτω. Ο τόκος, 
ο οποίος προκαταβάλλεται, υπολογίζεται εσωτερικά με 
βάση έτος 360 ημερών και πραγματικό αριθμό ημερών 
(ΑΟΤ/360). 

Το επιτόκιο των παραπάνω τίτλων ορίζεται σε 4,15% , 
δηλαδή ίσο με την τιμή της τελευταίας προσφοράς που 
έγινε δεκτή στη δημοπρασία των εντόκων γραμματίων 
της 5/11/2013. 

Ο φόρος που αναλογεί επί των τόκων παρακρατείται 
κατά την ημερομηνία έκδοσης των τίτλων. 

Τα έντοκα γραμμάτια είναι τίτλοι άυλης μορφής 
(λογιστική μορφή) και θα διατεθούν στο επενδυτικό 
κοινό, μόνο σε φυσικά πρόσωπα - κατοίκους της Ε.Ε., 
αφού εκδοθούν ξεχωριστοί κωδικοί αριθμοί (Ι5ΙΝ Β, 
ΘΒ0026166737). Η διάθεση θα γίνει με δημόσια εγγραφή 
μέσω της Τράπεζας της Ελλάδος, των Τραπεζών, των 
Πιστωτικών Ιδρυμάτων, των χρηματιστών-μελών του 
Χρηματιστηρίου Αθηνών και λοιπών φορέων, οι οποίοι 
είναι εξουσιοδοτημένοι από την Τράπεζα της Ελλάδος. 

Η διάθεση των εντόκων γραμματίων αρχίζει την Δευ¬ 
τέρα 4/11/2013 και ολοκληρώνεται την Τετάρτη 6/11/2013. 

Οι επενδυτές δηλώνουν υποχρεωτικά, κατά τη διαδι¬ 
κασία της δημόσιας εγγραφής: 

• Το Α.Φ.Μ. τους, 

• Τη χώρα προέλευσης του Α.Φ.Μ. τους, 

• Τον χειριστή τους στο Σ.Α.Τ., 

• Τη μερίδα και τον λογαριασμό τους στο Σ.Α.Τ., 

• Το ποσό των εντόκων γραμματίων για το οποίο 
επιθυμούν να εγγραφούν. 


Οι εγγραφές θα γίνονται σε πολλαπλάσια των 1.000 
Ευρώ, με κατώτερο ποσό εγγραφής ανά επενδυτή τα 
1.000 Ευρώ και με ανώτατο ποσό εγγραφής και διάθε¬ 
σης ανά επενδυτή έντοκα γραμμάτια ονομαστικής αξίας 
15.000 Ευρώ. Η κατανομή και οι εγγραφές θα γίνονται 
από το Σύστημα Αυλών Τίτλων (Σ.Α.Τ.) του Κεντρικού 
Αποθετηρίου Αξιών (Κ.Α.Α.) σε πολλαπλάσια των 1.000 
Ευρώ. 

Την ημερομηνία έκδοσης, οι φορείς, που θα έχουν 
διαθέσει έντοκα γραμμάτια με δημόσια εγγραφή, ενη¬ 
μερώνουν το σύστημα των άυλων τίτλων της Τράπεζας 
της Ελλάδος, κατά την συνήθη διαδικασία. 

Οι προσφερόμενοι τίτλοι θα είναι αφορολόγητοι, υπό 
την προϋπόθεση ότι θα διακρατηθούν μέχρι τη λήξη 
τους. Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Κατά την ημερομηνία λήξης των εντόκων γραμματίων, 
ο φόρος που έχει παρακρατηθεί κατά την έκδοση, επι- 
στρέφεται στα φυσικά πρόσωπα-κατόχους του ΙδΙΝ Β 
που έχουν διακρατήσει τους τίτλους μέχρι τη λήξη τους. 

Η εξόφληση των τίτλων θα γίνει στην ονομαστική 
τους αξία. 

Οι επενδυτές κάτοχοι των εντόκων γραμματίων με 
ΙδΙΝ Β μπορούν σε περίπτωση πώλησης των τίτλων τους 
να απευθύνονται στις Τράπεζες και στους λοιπούς εξου¬ 
σιοδοτημένους φορείς, οι οποίοι θα αγοράζουν τους 
τίτλους και στη συνέχεια θα τους μεταφέρουν από το 
ΙδΙΝ Β στο αρχικό ΙδΙΝ της δημοπρασίας (ΟΒ00Θ2113760). 
Εκεί οι τίτλοι θα είναι διαπραγματεύσιμοι. 

Για την διάθεση των εντόκων γραμματίων στο επεν¬ 
δυτικό κοινό από τις Τράπεζες και τους λοιπούς εξουσι¬ 
οδοτημένους φορείς, θα δοθεί προμήθεια 0,15%. Επίσης 
θα δοθεί προμήθεια στο Σ.Α.Τ. του Κεντρικού Αποθε¬ 
τηρίου Αξιών 0,04%. 

Κατά τα λοιπά ισχύει η απόφαση μας 2/89260/0023/29- 
12-2000 "Γενικοί όροι εντόκων γραμματίων του Ελληνι¬ 
κού Δημοσίου" (ΦΕΚ 615 Β/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 
για τα οικονομικά έτη 2013 και 2014, η οποία θα καλυ¬ 
φθεί από τις σχετικές πιστώσεις εξυπηρέτησης του 
δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/98691 /0023Α (2) 

Καθορισμός επιτοκίου εντόκων γραμματίων διάρκει¬ 
ας 26 εβδομάδων με ημερομηνία δημοπρασίας 
05/11/2013. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/1957 

«Περί εκδόσεως εντόκων γραμματίων» (ΦΕΚ 173 
Α/1957). 

2. Τις διατάξεις του άρθρου 4 του Ν. 1266/1982 "Περί ορ¬ 
γάνων ασκήσεως της νομισματικής, πιστωτικής και συναλ¬ 
λαγματικής πολιτικής και άλλων διατάξεων" (ΦΕΚ 81 Α/1982). 

3. Τ ις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

4. Τις διατάξεις του άρθρου 12 του Ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης πε¬ 
τρελαιοειδών προϊόντων και άλλες διατάξεις» (ΦΕΚ 128 
Α/1992). 

5. Την υπ’ αριθμ. 2/97696/0023Α/05-11-2013 απόφαση 
του Αναπληρωτή Υπουργού Οικονομικών για την έκδοση 
Εντόκων Γραμματίων του Ελληνικού Δημοσίου διάρκειας 
26 εβδομάδων στις 8/11/2013 μέσω Δημοπρασίας και 
διάθεσης σε φυσικά πρόσωπα μετά την ημερομηνία 
διακανονισμού». 

6. Τα αποτελέσματα της από 05/11/2013 δημοπρασίας 
Εντόκων Γ ραμματίων του Ελληνικού Δημοσίου διάρκειας 
26 εβδομάδων. 

7. Το Π.Δ. 185/2009« Ανασύσταση Υπουργείου Οικονο¬ 
μικών» (ΦΕΚ 213 Α/2009) και το Π.Δ. 189/2009 «Καθορι¬ 
σμός και ανακατανομή αρμοδιοτήτων των Υπουργείων» 
(ΦΕΚ 221 Α/2009). 

8. Το Π.Δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ 141 Α/2012). 

9. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

10. Τις διατάξεις του ν. 3861/2010 «Ενίσχυση της διαφά¬ 
νειας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο «Πρόγραμμα Διαύγεια 1 και άλλες 
διατάξεις» (ΦΕΚ 112 Α/2010), αποφασίζουμε: 

1. Ορίζουμε το επιτόκιο των Εντόκων Γ ραμματίων του 
Ελληνικού Δημοσίου, ν.δ. 3745/57 και ν. 1266/82, που θα 
εκδοθούν ή θα ανανεωθούν από 05/11/2013 για διάρκεια 
26 εβδομάδων (ή έξι μηνών) σε 4,15%. 

2. Το παραπάνω επιτόκιο είναι εκείνο που προέκυψε 
από την δημοπρασία Εντόκων Γ ραμματίων του Ελληνι¬ 
κού Δημοσίου διάρκειας 26 εβδομάδων στις 05/11/2013. 

3. Για τα άληκτα έντοκα γραμμάτια και για το χρονικό 
διάστημα από την παραπάνω ημερομηνία μέχρι τη λήξη 
τους ισχύουν οι αποφάσεις μας βάσει των οποίων έγινε 
η έκδοση τους. 

ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη σε βάρος του Κρατικού Προϋπολογισμού για τα 
οικονομικά έτη 2013 και 2014, η οποία έχει προβλεφθεί 
και θα καλυφθεί από τις δαπάνες εξυπηρέτησης του 
Δημοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 


Αριθμ. 2/97696/0023Α (3) 

Έκδοση Εντόκων Γ ραμματίων του Ελληνικού Δημοσίου 
διάρκειας 26 εβδομάδων στις 8/11/2013 μέσω δημο¬ 
πρασίας και διάθεσης σε φυσικά πρόσωπα μετά την 
ημερομηνία διακανονισμού. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τ ις διατάξεις των άρθρων 31 και 32 του ν. 1914/1990 
«Εκσυγχρονισμός και ανάπτυξη του Δημόσιου τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις» (ΦΕΚ 178 Α/1990). 

2. Τις διατάξεις του άρθρου 1 του ν. 2187/1994 «Ρύθ¬ 
μιση θεμάτων σχετικών με τη σύναψη και διαχείριση 
δανείων του Ελληνικού Δημοσίου από το εσωτερικό 
και το εξωτερικό και άλλες διατάξεις» (ΦΕΚ 16 Α/1994). 

3. Τ ις διατάξεις του άρθρου 12 του ν. 2074/1992 «Δι¬ 
αρρυθμίσεις στον ενιαίο ειδικό φόρο κατανάλωσης 
πετρελαιοειδών προϊόντων και άλλες διατάξεις». (ΦΕΚ 
128 Α/1992). 

4. Τ ις διατάξεις του άρθρου 4 του Ν. 1266/1982 "Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλων διατάξεων" (ΦΕΚ 
81 Α/1982) και την Πράξη με αριθμό 76 του Υπουργικού 
Συμβουλίου της 4ης Απριλίου 1996 για την αύξηση του 
ορίου κυκλοφορίας εντόκων γραμματίων του Ελληνικού 
Δημοσίου (ΦΕΚ 65 Α/1996). 

5. Τις διατάξεις των άρθρων 5 έως και 12 του ν. 
2198/1994 «Αύξηση αποδοχών δημοσίων υπαλλήλων εν 
γένει, σύναψη δανείων υπό του Ελληνικού Δημοσίου και 
δημιουργία στην Τράπεζα της Ελλάδος Συστήματος 
Παρακολούθησης Συναλλαγών επί τίτλων με λογιστική 
μορφή (άυλοι τίτλοι)» (ΦΕΚ 43 Α/1994). 

6. Τις διατάξεις του άρθρου 12 του ν. 2238/1994 «Κύ¬ 
ρωση του Κώδικα Φορολογίας Εισοδήματος» (ΦΕΚ 151 
Α/1994), όπως ισχύει. 

7. Τις διατάξεις του ν. 2842/2000 «Λήψη συμπληρω¬ 
ματικών μέτρων για την εφαρμογή των κανονισμών 
(ΕΚ) 1103/97, 974/98 και 2866/98 του Συμβουλίου, όπως 
ισχύουν σχετικά με την εισαγωγή του ΕΥΡΩ». (ΦΕΚ 207 
Α/2000). 

8. Τις διατάξεις των άρθρων 90 & 91 του ν. 2362/1995 
«Περί Δημοσίου Λογιστικού, ελέγχου των δαπανών του 
Κράτους κ.α.δ.» (ΦΕΚ 247 Α/1995) και του άρθρου 64 του 
παραπάνω νόμου, όπως -τροποποιήθηκε και ισχύει με 
το άρθρο 38 του ν. 3871/2010 (ΦΕΚ 141 Α/2010). 

9. Τις διατάξεις του ν. 2628/1998 «Σύσταση Νομικού 
Προσώπου Δημοσίου Δικαίου με την επωνυμία Οργα¬ 
νισμός Διαχείρισης Δημοσίου Χρέους (Ο.Δ.ΔΗ.Χ.) και 
άλλες διατάξεις» (ΦΕΚ 151 Α /1998), όπως τροποποιήθηκε 
με τον ν. 3965/2011 (ΦΕΚ 113 Α/2011). 

10. Τις διατάξεις του ν.δ. 3745/1957 «Περί εκδόσεως 
εντόκων γραμματίων» (ΦΕΚ 173 Α/1957), όπως τροποποι¬ 
ήθηκε μεταγενέστερα με το άρθρο 4 του ν. 1266/1982 
(ΦΕΚ 81 Α/1982). 

11. Την αριθμ. 2/22899/0023Α/15-03-2012 απόφαση του 
Υπουργού Οικονομικών «Εσοδα - Δαπάνες σύναψης, 
έκδοσης, εξυπηρέτησης, τακτοποίησης, των δημοσίων 
δανείων, τίτλων, παραγώγων κ.τ,λ.» (ΦΕΚ 785 Β/2012). 

12. Την απόφαση του Υπουργού Οικονομικών 
2/60752/0004/9-9-2010 «Εξουσιοδότηση του Οργανισμού 

Διαχείρισης Δημοσίου Χρέους (Ο.Δ.ΔΗ.Χ.) ως εντολοδό- 
χου του Ελληνικού Δημοσίου» (ΦΕΚ 1538 Β/2010). 

13. Την απόφαση του Υπουργού Οικονομίας & Οικονο¬ 
μικών αριθμ. 2/89260/29.12.2000 «Όροι και τύπος εντόκων 
γραμματίων για τον ιδιωτικό τομέα σε Ευρώ» (ΦΕΚ 615 
Β/2001 ). 

14. Την αρ. 2/91001/0023/Α/29-12-2010 κοινή απόφαση 
του Υπουργού Οικονομικών και του Διοικητή της Τράπε¬ 
ζας της Ελλάδος «Κανονισμός λειτουργίας των Βασικών 
Διαπραγματευτών Αγοράς» (ΦΕΚ 2241 Β/2010). 

15. Την αρ. 2/92959/0023Α/28-12-2012 κοινή απόφαση 
του Υπουργού Οικονομικών και του Διοικητή της Τρά¬ 
πεζας της Ελλάδος «Βασικοί Διαπραγματευτές αγοράς 
έτους 2013» (ΦΕΚ 3562 Β/2012), όπως ισχύει. 

16. Το Π.Δ. 185/2009 «Ανασύσταση Υπουργείου Οικο¬ 
νομικών» (ΦΕΚ 213 Α/2009). 

17. Το Π.Δ. 189/2009 «Καθορισμός και ανακατανομή 
αρμοδιοτήτων των Υπουργείων» (ΦΕΚ 221 Α/2009). 

18. Το Π.Δ. 86/2012 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 141 Α /2012). 

19. Την απόφαση του Πρωθυπουργού Υ48/9-07-2012 
«Καθορισμός αρμοδιοτήτων του αναπληρωτή Υπουργού 
Οικονομικών Χρήστου Σταϊκούρα» (ΦΕΚ 2105 Β/2012). 

20. Τις διατάξεις του ν. 3861/2010 «Ενίσχυση της δια¬ 
φάνειας με την υποχρεωτική ανάρτηση νόμων και πρά¬ 
ξεων των κυβερνητικών, διοικητικών και αυτοδιοικητικών 
οργάνων στο διαδίκτυο Πρόγραμμα Διαύγεια 1 και άλλες 
διατάξεις.» (ΦΕΚ 112 Α/2010). 

21. Το με αρ. πρωτ. 1472/1-11-2013 έγγραφο του 
Ο.Δ.ΔΗ.Χ. για την ανακοίνωση της δημοπρασίας εντό¬ 
κων γραμματίων στις 05/11/2013 και της διάθεσης τους 
σε φυσικά πρόσωπα, αποφασίζουμε: 

Ορίζουμε τους βασικούς όρους έκδοσης, τη διαδικα¬ 
σία της δημοπρασίας στις 5/11/2013, μέσω της οποίας 
θα διατεθούν τίτλοι του Ελληνικού Δημοσίου σε άυλη 
μορφή, καθώς και τη διάθεση σε φυσικά πρόσωπα μετά 
την ημερομηνία διακανονισμού. 

Α. ΒΑΣΙΚΟΙ ΟΡΟΙ ΕΚΔΟΣΗΣ 

1. Οι τίτλοι, οι οποίοι θα διατεθούν μέσω δημοπρασίας, 
είναι έντοκα γραμμάτια διάρκειας 26 εβδομάδων, σε 
ευρώ, με ημερομηνία έκδοσης την 8/11/2013 και ημερο¬ 
μηνία λήξης την 9/05/2014. 

2. Ο υπολογισμός των τόκων θα γίνει με βάση έτος 
360 ημερών και πραγματικό αριθμό ημερών (ΑΟΤ/360). 

3. Το ποσό της έκδοσης καθορίζεται σε ένα δισεκα¬ 
τομμύριο (1.000.000.000,00) ευρώ. 

4. Η εξόφληση των τίτλων θα γίνει την ημερομηνία 
λήξεως στην ονομαστική τους αξία. 

5. Η αξίωση των κομιστών για το κεφάλαιο και τους 
τόκους υπόκειται σε πενταετή παραγραφή. 

6. Οι τόκοι των εντόκων γραμματίων υπόκεινται σε 
φορολόγηση βάσει συντελεστή φορολόγησης που ισχύ¬ 
ει κατά την έκδοση των τίτλων. Η παρακράτηση του 
φόρου θα γίνει σύμφωνα με την ισχύουσα νομοθεσία 
φορολόγησης των τίτλων του Ελληνικού Δημοσίου. 

Οι τίτλοι και η μεταβίβαση τους απαλλάσσονται των 
τελών χαρτοσήμου. Επίσης απαλλάσσονται των τελών 
χαρτοσήμου και οι εξοφλήσεις των τόκων. 

Β. ΔΗΜΟΠΡΑΣΙΑ 

1) Στη Δημοπρασία συμμετέχουν με ανταγωνιστικές 
προσφορές μόνο οι Βασικοί Διαπραγματευτές Αγοράς 
(Β.Δ.Α.). Η δημοπρασία θα γίνει βάσει του Κανονισμού 
Λειτουργίας των Βασικών Διαπραγματευτών Αγοράς, 


την Τρίτη 5/11/2013, μέσω της ΗΔΑΤ, από τον Οργανισμό 
Διαχείρισης Δημοσίου Χρέους (Ο.Δ.ΔΗ.Χ.). Οι ανταγω¬ 
νιστικές προσφορές ικανοποιούνται, μέχρι του ύψους 
του δημοπρατούμενου ποσού, στην τιμή της τελευταίας 
προσφοράς που γίνεται δεκτή στη δημοπρασία (αυΐ 
Οΐί ρΐΊΟθ). 

2) Δικαίωμα υποβολής ανταγωνιστικών προσφορών 
έχουν μόνο οι Βασικοί Διαπραγματευτές Αγοράς, οι 
οποίοι υποβάλλουν μέχρι 5 ανταγωνιστικές προσφο¬ 
ρές έκαστος. Το ελάχιστο ποσό κάθε προσφοράς 
δεν θα υπολείπεται των πέντε εκατομμυρίων Ευρώ (€ 
5.000.000) ενώ το μέγιστο δεν θα υπερβαίνει το ύψος 
του δημοπρατούμενου ποσού. 

Οι προσφορές θα αναφέρονται σε ονομαστικές αξίες 
πολλαπλάσιες του ενός εκατομμυρίου ΕΥΡΩ (€1.000.000). 

3) Κάθε προσφορά πρέπει να περιλαμβάνει την ονο¬ 
μαστική αξία των εντόκων που ζητούνται καθώς και 
την τιμή που είναι διατεθειμένος να πληρώσει ο κάθε 
επενδυτής. 

4) Εάν δύο ή περισσότερες προσφορές της ίδιας τιμής 
τύχει να γίνουν εν μέρει δεκτές τότε η κατανομή των 
τίτλων που θα κατακυρωθούν στους συμμετέχοντες στη 
δημοπρασία θα γίνει αναλογικά και με προσέγγιση τα 
χίλια ΕΥΡΩ (€ 1.000). 

5) Μη ανταγωνιστικές προσφορές δικαιούνται να 
υποβάλουν μόνο οι Βασικοί Διαπραγματευτές (μία μη 
ανταγωνιστική προσφορά έκαστος). Η ποσότητα που 
θα διατίθεται με τη διαδικασία αυτή εκ μέρους του 
Ελληνικού Δημοσίου, δεν θα υπερβαίνει το 30% του 
δημοπρατούμενου ποσού. Η κατανομή στους ενδιαφε¬ 
ρομένους γίνεται ανάλογα με τη συμμετοχή τους στις 
μη ανταγωνιστικές προσφορές. Οι μη ανταγωνιστικές 
προσφορές ικανοποιούνται στην τιμή της τελευταίας 
προσφοράς που γίνεται δεκτή στη δημοπρασία (ουί 
οίί ρήσο). 

Η κάθε μια μη ανταγωνιστική προσφορά δεν μπορεί 
να υπερβαίνει το συνολικό ποσό που διατίθεται με τη 
μέθοδο των μη ανταγωνιστικών προσφορών. 

Οι προσφορές θα υποβληθούν, μέσω της ΗΔΑΤ στις 
5/11/2013 και μέχρι την 12.00 μεσημβρινή ώρα Ελλάδος. 

6) Η αναγγελία των επιτυχών προσφορών και των 
αποτελεσμάτων της δημοπρασίας θα γίνει την ίδια 
ημέρα της διεξαγωγής της δημοπρασίας στις 5/11/2013 
και μέχρι την 12:45 μεσημβρινή ώρα Ελλάδος, από τον 
Οργανισμό Διαχείρισης Δημοσίου Χρέους (Ο.Δ.ΔΗ.Χ.). 

7) Οι Βασικοί Διαπραγματευτές Αγοράς έχουν το δι¬ 
καίωμα, μετά το πέρας της δημοπρασίας και μέχρι τη 
12:00 μεσημβρινή ώρα Ελλάδος της 7/11/2013, να υπο¬ 
βάλουν προσφορές μέσω της ΗΔΑΤ, για την απόκτηση 
στην τιμή της τελευταίας προσφοράς που γίνεται δεκτή 
στη δημοπρασία (ουί οίί ριΐοβ) επί πλέον τίτλων μέχρι 
συνολικής ονομαστικής αξίας ίσης προς το 30% του δη¬ 
μοπρατούμενου ποσού. Στην περίπτωση που η συνολική 
ονομαστική αξία των νέων προσφορών υπερβαίνει το 
ανωτέρω ποσοστό, η κατανομή των τίτλων σε κάθε έναν 
Βασικό Διαπραγματευτή θα γίνεται με την αναλογία 
που προκύπτει από το μέσο σταθμικό ποσοστό συμ¬ 
μετοχής ενός εκάστου στις επιτυχείς ανταγωνιστικές 
προσφορές των προηγουμένων της παρούσας, τριών 
δημοπρασιών. Το τυχόν αδιάθετο υπόλοιπο αυτού του 
ποσού θα κατανέμεται εξ ίσου στους ενδιαφερομένους 
Βασικούς Διαπραγματευτές Αγοράς. 

Τα αποτελέσματα των παραπάνω μη ανταγωνιστικών 
προσφορών θα ανακοινωθούν στους ενδιαφερομένους 
μέχρι την 12:45 μεσημβρινή ώρα Ελλάδος της 7/11/2013, 
από την Τράπεζα της Ελλάδος (ΗΔΑΤ) και τον Οργανι¬ 
σμό Διαχείρισης Δημοσίου Χρέους (Ο.Δ.ΔΗ.Χ.). 

8) Η καταβολή του αντιτίμου αγοράς τίτλων 
(δθΙΙΙθπιβπΙ) θα γίνει στις 8/11/2013, ημερομηνία έκδοσης 
των εντόκων γραμματίων. 

9) Για τα έντοκα γραμμάτια που θα διατεθούν στους 
Βασικούς Διαπραγματευτές, μέσω της δημοπρασίας, 
δεν θα δοθεί προμήθεια. 

Γ. ΔΙΑΘΕΣΗ ΣΕ ΦΥΣΙΚΑ ΠΡΟΣΩΠΑ 

Μετά την ημερομηνία έκδοσης και διακανονισμού της 
8/11/2013 (συμπεριλαμβανομένης), μέχρι και πέντε εργά¬ 
σιμες ημέρες μετά, δηλαδή μέχρι και την Παρασκευή 
15/11/2013, η Τράπεζα της Ελλάδος, οι Τράπεζες, τα Πι¬ 
στωτικά Ιδρύματα και λοιποί φορείς οι οποίοι είναι εξου¬ 
σιοδοτημένοι από την Τράπεζα της Ελλάδος και έχουν 
στην κατοχή τους έντοκα γραμμάτια από την παραπάνω 
δημοπρασία, μπορούν να διαθέτουν τους τίτλους που 
κατέχουν στα φυσικά πρόσωπα, σε απεριόριστα ποσά, 
σε τιμή που θα καθορίσουν οι ίδιοι. 

Προϋπόθεση για την παραπάνω διάθεση είναι, οι επεν¬ 
δυτές να είναι φυσικά πρόσωπα -κάτοικοι της Ε.Ε., να 
διαθέτουν Αριθμό Φορολογικού Μητρώου (Α.Φ.Μ.) και 
να έχουν μερίδα επενδυτή στο Σύστημα Αυλών Τίτλων 
(Σ.Α.Τ.) του Κεντρικού Αποθετηρίου Αξιών (Κ.Α.Α.). 

Τα έντοκα γραμμάτια που θα διατίθενται με την πα¬ 
ραπάνω διαδικασία, θα είναι 1 αφορολόγητα και θα 
ισχύει το ΙδΙΝ Β των εντόκων γραμματίων της έκδοσης 
8/11/2013 για φυσικά πρόσωπα (ΘΒ0026166737). 

Τα φυσικά πρόσωπα θα δικαιούνται φοροαπαλλαγή, 
εφόσον οι τίτλοι αποκτώνται μέσα σε πέντε εργάσιμες 
ημέρες από την ημέρα της έκδοσης τους και διακρα- 
τώνται μέχρι την λήξη τους. 

Το δικαίωμα της φοροαπαλλαγής προκύπτει απο¬ 
κλειστικά από τις εγγραφές του Σ.Α.Τ. του Κεντρικού 
Αποθετηρίου Αξιών. 

Ο φόρος στα έντοκα γραμμάτια θα παρακρατείται 
κατά την έκδοση και θα επιστρέφεται στα φυσικά πρό¬ 
σωπα, κατόχους του ΙδΙΝ Β, κατά την ημέρα λήξης των 
εντόκων γραμματίων. 

Κάθε ημέρα διάθεσης οι Τράπεζες και λοιποί φορείς 
ενημερώνουν το σύστημα των άυλων τίτλων της Τράπε¬ 
ζας της Ελλάδος για τη μεταφορά των εντόκων γραμμα¬ 
τίων από το αρχικό ΙδΙΝ (ΘΒ0002113760) (δημοπρασίας) 
στο ΙδΙΝ Β (έκδοσης για φυσικά πρόσωπα), κατά την 
συνήθη διαδικασία. Μετά το τέλος της 5ης εργάσιμης 
ημέρας, ενημερώνουν τις αντίστοιχες μερίδες των επεν¬ 
δυτών στο Σ.Α.Τ. του Κ.Α.Α. 

Οι κάτοχοι των εντόκων γραμματίων του ΙδΙΝ Β μπο¬ 
ρούν για την πώληση των τίτλων τους, να απευθύνονται 
στις Τράπεζες και λοιπούς εξουσιοδοτημένους φορείς, 
οι οποίοι θα αγοράζουν τους τίτλους και στη συνέχεια 
θα τους μεταφέρουν από το ΙδΙΝ Β στο αρχικό ΙδΙΝ της 
δημοπρασίας. Εκεί οι τίτλοι θα είναι διαπραγματεύσιμοι. 

Γ ια τη διάθεση αυτή δεν θα καταβληθεί προμήθεια. 
Κατά τα λοιπά ισχύει η απόφαση μας 2/89260/0023/29- 
12-2000 "Γενικοί όροι εντόκων γραμματίων του Ελληνι¬ 
κού Δημοσίου" (ΦΕΚ 615 Β/2001). 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκα- 
λείται δαπάνη σε βάρος του Κρατικού Προϋπολογισμού 


για τα οικονομικά έτη 2013 και 2014, η οποία θα καλυ¬ 
φθεί από τις σχετικές πιστώσεις εξυπηρέτησης του 
δημοσίου χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. 2/97344/ΔΥΝΟ (4) 

*Σύσταση ελεγκτικής ομάδας για τη διενέργεια 
ελέγχου στο Δήμο Κοζάνης. 

Ο ΠΡΟΪΣΤΑΜΕΝΟΣ ΤΗΣ ΓΕΝΙΚΗΣ ΔΙΕΥΘΥΝΣΗΣ 
ΔΗΜΟΣΙΟΝΟΜΙΚΩΝ ΕΛΕΓΧΩΝ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) των αρθρ. 2,10,13,14 και 15 του Ν. 3492/2006 «Ορ¬ 
γάνωση συστημάτων ελέγχου για τη διασφάλιση της 
χρηστής δημοσιονομικής διαχείρισης του κρατικού 
προϋπολογισμού και των εκτός του κρατικού προϋπο¬ 
λογισμού φορέων και άλλες διατάξεις» (ΦΕΚ Α' 210), 
όπως τροποποιήθηκε με τις διατάξεις του άρθρου 1 του 
Ν. 4081/2012 «Περιστολή δημοσίων δαπανών, ρύθμιση 
θεμάτων δημοσιονομικών ελέγχων και άλλες διατάξεις» 
(ΦΕΚ Α' 184) και με τις διατάξεις του άρθρου 13 του 
Ν. 4151/2013 «Ρυθμίσεις για την τροποποίηση και τη βελ¬ 
τίωση συνταξιοδοτικών, δημοσιονομικών, διοικητικών 
και λοιπών διατάξεων του Υπουργείου Οικονομικών» 
(ΦΕΚ Α' 103). 

β) του αρθρ. 4 του Ν.3871/2010 «Δημοσιονομική Δια¬ 
χείριση και ευθύνη» (ΦΕΚ Α' 141). 

γ) του Ν.3833/2010 «Προστασία της εθνικής οικονομί¬ 
ας- Επείγοντα μέτρα για την αντιμετώπιση της δημο¬ 
σιονομικής κρίσης» (ΦΕΚ Α' 40). 

δ) του Ν. 3845/2010 «Μέτρα για την εφαρμογή του 
μηχανισμού στήριξης της Ελληνικής οικονομίας από τα 
κράτη μέλη της Ζώνης του ευρώ και το ΔΝΤ» (ΦΕΚ 65 Α). 

ε) του Ν. 2685/1999 «Κάλυψη δαπανών μετακινουμένων 
υπαλλήλων εντός και εκτός της Επικράτειας και άλλες 
διατάξεις» (ΦΕΚ Α' 35). 

στ) του Π.Δ. 24/2008 (ΦΕΚ Α.48) «Διάρθρωση της Γ ε¬ 
νικής Διεύθυνσης Δημοσιονομικών Ελέγχων (Γ.Δ.Δ.Ε) 
της Γ ενικής Γ ραμματείας Δημοσιονομικής Πολιτικής του 
Υπουργείου Οικονομίας και Οικονομικών και αρμοδιότη¬ 
τες των Διευθύνσεων και των Τμημάτων της». 

2. Την αριθμ. 2/40366/ΔΥΕΠ/19-4-2013 (ΦΕΚ ΒΙ075) από¬ 
φαση του Αναπληρωτή Υπουργού Οικονομικών «Εγκριση 
Κανονισμού Λειτουργίας της Γενικής Διεύθυνσης Δη¬ 
μοσιονομικών Ελέγχων (Γ.Δ.Δ.Ε) (παρ. 1 του άρθρου 6 
του Ν. 3492/2006)». 

3. Την αριθμ. 2/79353/ΔΥΕΠ/2013 (ΦΕΚ2197/Β75-9-2013) 
απόφαση του Αναπληρωτή Υπουργού Οικονομικών 
«Εγκριση Κανονισμού Διενέργειας Ελέγχων και Ερευ¬ 
νών της Γ ενικής Διεύθυνσης Δημοσιονομικών Ελέγχων 
(ΓΔΔΕ)». 

4. Την αριθμ. 2/42159/ΔΥΕΠ/25-4-2013 απόφαση του 
Αναπληρωτή Υπουργού Οικονομικών και του Υπουργού 
Εσωτερικών «Καθορισμός φορέων του Υπουργείου Εσω¬ 
τερικών, ελεγχόμενων από τη Γ ενική Διεύθυνση Δημοσι- 

ονομικών Ελέγχων (ΓΔΔΕ) του Υπουργείου Οικονομικών» 
(ΦΕΚ Β' 1083). 

5. Το εγκεκριμένο από την Ε.Σ.ΕΛ πρόγραμμα ελέγχων 
της Γ.Δ.Δ.Ε για το έτος 2013 (το αριθ. 22 Γ Πρακτικό της 
Ε.Σ.Ε.Λ. 17-7-2013). 

6. Την ανάγκη διενέργειας ουσιαστικού ελέγχου στο 
Δήμο Κοζάνης. 

7. Το γεγονός ότι από τις διατάξεις αυτής της από¬ 
φασης προκαλείται δαπάνη χιλίων διακοσίων (1200,00) 
€, σε βάρος της πίστωσης του Ειδικού Φορέα 23-140 
ΚΑΕ 0711 οικ. έτους 2013, για την κάλυψη δαπανών εκτός 
έδρας μετακινήσεων δύο υπαλλήλων της Γ ΔΔΕ. 

8. Την απόφαση ανάληψης υποχρέωσης με αρ. πρωτ. 
2/96454/29-10-2013 Α.Δ.Α. ΒΛΛ5Η-ΙΙΛ ποσού τεσσάρων χι¬ 
λιάδων τριακοσίων πενήντα (4.350,00) €, αποφασίζουμε: 

1. Συστήνουμε ελεγκτική ομάδα για τη διενέργεια 
ελέγχου στο Δήμο Κοζάνης. 

2. Μέλη της ελεγκτικής ομάδας ορίζονται οι εξής: 

Γιώτης Νικόλαος του Ιωάννη, με Α.Δ.Τ. ΑΒ306417, υπάλ¬ 
ληλος της Διεύθυνσης Ελέγχων Υπουργείων, Ν.Π.Δ.Δ. και 
ΟΤΑ Α' και Β' βαθμού (Δ.Υ.Ν.Ο.), της Γ ενικής Διεύθυνσης 
Δημοσιονομικών Ελέγχων (Γ.Δ.Δ.Ε.), κλάδου ΠΕ/Δημοσι- 
ονομικών, ως συντονιστής. 

- Τζιαμπαζίδης Κωνσταντίνος του Στρατή, με Α.Δ.Τ. 
Χ613172, υπάλληλος της Διεύθυνσης Ελέγχων Υπουργεί¬ 
ων, Ν.Π.Δ.Δ. και ΟΤΑ Α' & Β' βαθμού (Δ.Υ.Ν.Ο.),της Γ ενικής 
Διεύθυνσης Δημοσιονομικών Ελέγχων (Γ.Δ.Δ.Ε.), κλάδου 
ΠΕ/Δημοσιονομικών, ως μέλος. 

3. Ο έλεγχος θα διενεργηθεί στην έδρα του φορέα, 
από 11/11/2013 έως και 15/11/2013. 

4. Έργο της ελεγκτικής ομάδας είναι να διαπιστωθεί 
η επάρκεια του συστήματος διαχείρισης και ελέγχου 
του φορέα καθώς και η διαχείριση του προϋπολογισμού 
του για το έτος 2012. 

5. Μετά το πέρας του ελέγχου θα συνταχθεί έκθεση, 
σύμφωνα με τα οριζόμενα στις διατάξεις των άρθρων 
16 και 17 του ν.3492/2006 (Α 210), όπως ισχύει. 

6. Η εκτός έδρας αποζημίωση και τα έξοδα μετακίνη¬ 
σης των ελεγκτών θα καλυφθούν σύμφωνα με την υπό 
στοιχείο 1ε του προοιμίου σχετική διάταξη. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

(*Δημοσιεύθηκε αρχικά στο ΦΕΚ 544/ΥΟΔΔ/7.11.2013) 
Αθήνα, 31 Οκτωβρίου 2013 

Ο Προϊστάμενος Γ ενικής Διεύθυνσης 
ΧΡΗΣΤΟΣ ΝΤΟΥΣΚΑΣ 

-♦- 

Αριθμ. ΔΟΛ ΚΕΠ/Φ.1/ 38 /26776 (5) 

Συγχώνευση Κέντρων Εξυπηρέτησης Πολιτών στο 
Δήμο Ηρακλείου Κρήτης. 

Ο ΥΠΟΥΡΓΟΣ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) των παρ. 1,2, 3, 4,5,6 του άρθρου 31 του Ν.3013/2002 
(ΦΕΚ 102/Α') «Αναβάθμιση της πολιτικής προστασίας και 
λοιπές διατάξεις», όπως ισχύει. 

β) της παρ. 7 του άρθρου 31 του Ν. 3013/2002 (ΦΕΚ 
102/Α') όπως τροποποιήθηκε ιδίως με την παρ. 3 του 
άρθρου 40 του Ν. 4024/2011 (ΦΕΚ 226/Α'). 


γ) του άρθρου 15 του Ν.3448/2006 (ΦΕΚ 57/Α') «Πε¬ 
ραιτέρω χρήση πληροφοριών του δημόσιου τομέα και 
ρύθμιση θεμάτων αρμοδιότητας Υπουργείου Εσωτερι¬ 
κών, Δημόσιας Διοίκησης και Αποκέντρωσης». 

δ) του άρθρου 90 του «Κώδικα της νομοθεσίας για 
την Κυβέρνηση και τα Κυβερνητικά Όργανα», που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 98/ 
Α * 1 ), σχετικά με την πρόβλεψη δαπανών σε κείμενο κα¬ 
νονιστικών πράξεων. 

ε) του άρθρου 1, παράγραφος 2, περιπτώσεις 43.Α και 
48.Α. 1 του Ν. 3852/2010 (ΦΕΚ 87/Α 1 ) «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Το Π.Δ. 65/2011 (ΦΕΚ 147/Α 1 ) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία: α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς». 

3. Το Π.Δ. 119/2013 (ΦΕΚ 153/Α') «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών». 

4. Την αριθμ. ΔΕΚΠΟ/Φ. 1/1138/30-1-2004 (ΦΕΚ 186/Β 1 ) 
απόφαση του Υπουργού Εσωτερικών, Δημόσιας Διοίκη¬ 
σης και Αποκέντρωσης, με τίτλο: «Εναρξη λειτουργίας 
Κέντρων Εξυπηρέτησης Πολιτών (Κ.Ε.Π.)», με την οποία 
ορίστηκε η έναρξη λειτουργίας του Παραρτήματος ΚΕΠ 
του Δήμου Ηρακλείου Κρήτης (ηλεκτρονικός κωδικός 
6Π). 

5. Την αριθμ. Φ. 1/16685/5-9-2002 (ΦΕΚ 1159/Β 1 ) απόφαση 
του Υφυπουργού Εσωτερικών, Δημόσιας Διοίκησης και 
Αποκέντρωσης, με τίτλο: «Ορισμός ημερομηνίας έναρ¬ 
ξης λειτουργίας Κέντρων Εξυπηρέτησης Πολιτών», με 
την οποία ορίστηκε η έναρξη λειτουργίας του ΚΕΠ 332 
Νομαρχιακής Αυτοδιοίκησης Ηρακλείου. 

6. Την αριθμ. 32/2013 απόφαση του Δημοτικού Συμ¬ 
βουλίου Ηρακλείου για τη συγχώνευση των ΚΕΠ 6Π στο 
ΚΕΠ 332 του Δήμου Ηρακλείου Κρήτης. 

7. Το αρ. πρωτ. ΔΟΛΚΕΠ/Φ.2/ 91 /Δ.Υ./2013 ενημερωτικό 
σημείωμα της Διεύθυνσης Οργάνωσης και Λειτουργίας 
των ΚΕΠ σχετικά με τη συγχώνευση ΚΕΠ στο Δήμο 
Ηρακλείου Κρήτης. 

8. Το γεγονός ότι από τις διατάξεις της απόφασης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Συγχωνεύουμε το ΚΕΠ 6Π στο ΚΕΠ 332 του Δήμου 
Ηρακλείου Κρήτης. 

Ο κάθε είδους εξοπλισμός του ΚΕΠ 6Π περιέρχεται 
στο ΚΕΠ 332. Η αρμόδια οικονομική υπηρεσία του Δήμου 
Ηρακλείου μέσα σε ένα μήνα από την έναρξη ισχύος 
της παρούσας προβαίνει στην απογραφή όλου του εξο¬ 
πλισμού που μεταφέρεται από το ΚΕΠ 6Π στο ΚΕΠ 332. 

Οι εκκρεμείς υποθέσεις του ΚΕΠ 6Π διεκπεραιώνονται 
από το ΚΕΠ 332. 

Απαιτήσεις και υποχρεώσεις του ΚΕΠ 6Π μεταφέρο- 
νται στο ΚΕΠ 332. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2013 

Ο ΥΠΟΥΡΓΟΣ 

ΚΥΡΙΑΚΟΣ ΜΗΤΣΟΤΑΚΗΣ 
-♦- 

Αριθμ. 93323 οικ. (6) 

Καθορισμός Θέσεων Εργασίας Κρατουμένων 
στο Κατάστημα Κράτησης Μαλανδρίνου. 

Ο ΠΡΟΪΣΤΑΜΕΝΟΣ ΤΗΣ ΔΙΕΥΘΥΝΣΗΣ 
ΣΩΦΡΟΝΙΣΤΙΚΗΣ ΑΓΩΓΗΣ ΕΝΗΛΙΚΩΝ 
ΥΠΟΥΡΓΕΙΟΥ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις των άρθρων 40, 41 και 43 παρ. 3 του 
ν. 2776/1999 (ΦΕΚ Α'291) «Σωφρονιστικός Κώδικας». 

2. Τις διατάξεις του Π.Δ/τος 107/2001 (ΦΕΚ Α'97) «Ευ¬ 
εργετικός υπολογισμός ημερών ποινής καταδίκων και 
υποδίκων για εργασία ή απασχόληση σε προγράμματα 
ή σπουδές», όπως τροποποιήθηκε και συμπληρώθηκε 
με τα Π.Δ. 378/2001 (ΦΕΚ Α'252), 333/2003 (ΦΕΚ Α'285), 
75/2005 (ΦΕΚ ΑΊ14) και 240/2007 (ΦΕΚ Α'283). 

3. Την υπ’ αριθμ. 96568 υπουργική απόφαση (ΦΕΚ Β' 
842/8-6-2004) «Μεταβίβαση αρμοδιοτήτων του Υπουρ¬ 
γού Δικαιοσύνης στον Γενικό Γραμματέα, στους Γεν. 
Διευθυντές, και στους Προϊστάμενους των περιφερει¬ 
ακών Υπηρεσιών», όπως έχει τροποποιηθεί και ισχύει. 

4. Την υπ’ αριθ. 15786/6-5-11 (ΦΕΚ 958 Β' 24/5/2011) 
απόφαση, με την οποία έγινε καθορισμός του αριθμού 
θέσεων των εργαζομένων κρατουμένων στο Κατάστη¬ 
μα Κράτησης Μαλανδρίνου με ευεργετικό υπολογισμό 
ημερών εργασίας. 

5. Την υπ’ αριθμ. 12/29-10-2013 πρόταση του Συμβου¬ 
λίου Εργασίας κρατουμένων του Καταστήματος Κρά¬ 
τησης Μαλανδρίνου. 

6. Το γεγονός οτι από τ,ς διατάξεις της παρούσας 
απόφασης δεν προκαλείται δαπάνη σε βάρος νου κρα¬ 
τικού προϋπολογισμού, αποφασίζουμε: 

Καθορίζουμε τις θέσεις εργασίας κρατουμένων του 
Καταστήματος Κράτησης Μαλανδρίνου, ο συνολικός 
αριθμός των οποίων ανέρχεται σε τρακόσες ογδόντα 
έξι (386), οι οποίες κατανέμονται, ως ακολούθως: 


1 

ΘΕΣΕΙΣ ΚΑΘΑΡΙΣΤΩΝ 

210 

2 

ΘΕΣΕΙΣ ΜΑΓΕΙΡΩΝ 

1 

3 

ΘΕΣΕΙΣ ΒΟΗΘΩΝ ΜΑΓΕΙΡΩΝ 

41 

4 

ΘΕΣΕΙΣ ΝΟΣΟΚΟΜΟΥ 

1 

5 

ΘΕΣΕΙΣ ΒΟΗΘΩΝ ΝΟΣΟΚΟΜΩΝ 

2 

6 

ΘΕΣΕΙΣ ΒΟΗΘΩΝ ΑΠΟΘΗΚΑΡΙΟΥ 

13 

7 

ΘΕΣΕΙΣ ΚΟΥΡΕΙΟΥ 

11 

8 

ΘΕΣΕΙΣ ΠΛΥΝΤΩΝ 

10 

9 

ΘΕΣΕΙΣ ΚΗΠΟΥΡΩΝ-ΤΕΧΝΙΤΩΝ 

3 

10 

ΘΕΣΕΙΣ ΒΟΗΘΩΝ ΥΔΡΑΥΛΙΚΩΝ 

2 

11 

ΘΕΣΕΙΣ ΒΟΗΘΩΝ ΗΛΕΚΤΡΟΛΟΓΩΝ 

2 

12 

ΘΕΣΕΙΣ ΣΥΝΤΗΡΗΤΩΝ ΚΤΙΡΙΩΝ 

40 

13 

ΘΕΣΕΙΣ ΚΑΦΕΝΕΙΟΥ 

13 

14 

ΘΕΣΕΙΣ ΑΓΓΕΛΙΟΦΟΡΩΝ 

10 

15 

ΘΕΣΕΙΣ ΠΡΑΤΗΡΙΟΥ - ΚΑΝΤΙΝΑΣ 

20 

16 

ΘΕΣΕΙΣ ΒΙΒΛΙΟΘΗΚΑΡΙΩΝ 

2 

17 

ΘΕΣΕΙΣ ΡΑΠΤΩΝ 

5 


ΣΥΝΟΛΟ 

386 





Οι κρατούμενοι που τοποθετούνται για εργασία στις 


ανωτέρω θέσεις, δικαιούνται ευεργετικό υπολογισμό 
ημερών εργασίας μόνο, χωρίς άλλη αμοιβή κάθε είδους, 
σύμφωνα με τους όρους και προϋποθέσεις των σχετικών 
διατάξεων του Π.Δ/τος 107/2001 (ΦΕΚ Α'97) «Ευεργετικός 
υπολογισμός ημερών ποινής καταδίκων και υποδίκων 
για εργασία ή απασχόληση σε προγράμματα ή σπου¬ 
δές», όπως ισχύει σήμερα. 

Από τη δημοσίευση της παρούσας, καταργείται κάθε 
προηγούμενη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2013 
Ο Προϊστάμενος Διεύθυνσης 
I. ΣΤ ΑΛΙ Κ ΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 ΐ· - β-πΐ3ΪΙ: ννβόπΐ35ΐβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*0202885 14 1 1 130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































